**Löökpillidega praktilise tutvumise võimalused:**

* **Eesti Kontsert Koolikontserdid**

Koolikontserdid toimuvad **tööpäeviti. Üks kontsert kestab 45 minutit** (koolitund). Reeglina anname kolm kontserti päevas. Palume kohapealsetel korraldajatel oma piirkonna koolides võimalusel eelnevalt konsulteerida kontserditellimuste osas ning edastada tellimus koos (3 kontserti). See kiirendab oluliselt tellimuse täitmist. **Eesti Kontsert katab kõik transpordikulud ning tagab esinejatasud.** Kontserdi hind oleneb esinejate arvust ja tehnilistest vajadustest. Kontserdi hinna leiate iga programmi tutvustuse lõpust (kõik hinnad sisaldavad käibemaksu). Tasuda saab ülekandega meie poolt väljastatud arve alusel. **Iga kontserdi puhul palume nimetada kontaktisik**, kes vastutab kontserdi kohapealse korraldamise ning muusikute vastuvõtu eest. Kontserdi õnnestumiseks soovitame lapsi kontserdiks ette valmistada: tutvustada esinejaid, selgitada, mis muusikaga on tegu, milline on kontserdi kuulamise etikett jms. Tellimused palume edastada **telefoni või meili teel võimalusel kaks kuud enne** soovitud kontserti (tellimuse kolmele kontserdile saame täita lühema etteteatamisega). Teeme kõik endast oleneva, et kontsert toimuks teile võimalikult sobival ajal.

Eesti Kontserdi koolikontsertide produtsent-toimetaja

Kontsertide tellimine: Ülle Lehtmäe 737 7546, 513 9427, 501 2926; ylle.lehtmae@concert.ee

(<https://concert.ee/wp-content/uploads/2022/09/EK-Koolikontserdid2022-170x240_KODULEHELE_LQ.pdf>)

“Rütmide lõbus maailm”

Jaan Kirss ja ta poeg Ian Mikael on tagasi, et anda põnevaid kontserte löökpillidel! Selgi hooajal lähevad käiku numbrid erinevate trummidega: djembe, trummikomplekt ja -taldrikud, lusikad, tamburiin ja muud rütmipillid. Kaasatakse ka õpilasi ning räägitakse sellest, mis oluline – indiviidi arengust ning mis on tähtis selleks, et saada vabaks ja jääda vabaks. Endiselt on igal kontserdil kaasas ka Kirsside perekonna ainulaadne huumor.

Kõikidele vanuseastmetele. Hind 300 eurot.

* **Haabersti Vaba Aja Keskus (Ian Mikael Kirss)** - Djembe trummi workshopid Haabersti Vaba Aja Keskuses või muus kokkulepitud paigas.
* **Teatri- ja muusikamuuseum - näitus “Lood ja laulud”.**